Hans Olav Lahlum

Hans Olav Lahlum (født 1973) er en norsk historiker, biograf, kriminalforfatter, sjakkspiller og politiker (SV). 

Han har utgitt biografier om blant andre Oscar Torp, Haakon Lie og Reiulf Steen. Han har også utgitt flere kriminalromaner. Ved stortingsvalget 2017 var han SVs førstekandidat i Oppland.sv.no Hans Olav Lahlum 

 Biografi 
Lahlum ble født i Mo i Rana i Nordland. Han er oppvokst i Jektvik i Rødøy kommune, Nordland.

Lahlum gikk ikke på videregående skole, men tok alt som privatist. Han er utdannet cand. philol. ved Universitetet i Oslo i 2002, med hovedfag i historie samt mellomfag i statsvitenskap og religionshistorie. Hovedoppgaven var basert på kildestudier og intervjuer av tidligere toppolitikereViktige personskifter i DNA 1945–75: Fra Gerhardsens lukkede oligarki til Brattelis åpne organisasjonsdemokrati? Hovedfagsoppgave fra Universitetet i Oslo 2002.. Ifølge Reiulf Steen var oppgaven «oppsiktsvekkende god». 

Etter avsluttet utdanning har han virket som forfatter, skribent, bokanmelder, foreleser, sensor og veileder. Han har i denne forbindelse gitt kommentarer til historiske temaer både på radio og TV, særlig om amerikanske presidenter og Haakon Lie.Bøkene heter  og Slik jeg ser det nå.To artikler om amerikanske presidenter: og  Han har også høstet god kritikk for biografien Oscar Torp – en politisk biografi. I 2009 ga han ut en biografi om Haakon Lie. En biografi om Reiulf Steen ble utgitt høsten 2019.Eirik Grasaas-Stavenes: Portrettintervju med Hans Olav Lahlum i Klassekampen 28.september 2019

Noen av hans artikler har skapt debatt, for eksempel høsten 2005 om deler av andre verdenskrigs norgeshistorie og høsten 2008 rundt en artikkel hvor Gro Harlem Brundtland ga sterk kritikk til sin etterfølger Thorbjørn Jagland. og «Ingen gir fra seg regjeringen frivillig». Arbeiderpartiet, LO og regjeringsmakten 1928–2008. i årboken Arbeiderhistorie 2008. Han har bl.a. skrevet artikler om Abraham Lincoln,«Abraham Lincoln – Bak myten». Tidsskriftet Levende Historie 5/2008. valget i Sverige i 2006 og regelmessige anmeldelser av historierelaterte bøker for Bokavisen. Han har også utviklet spørrespillet Erobreren om historiens gang.

Lahlum har vært deltager i programmene Nytt på nytt, Store studio, Et rikere Norge og ., Storbynatt, Lindmo og Typen til. 

 Sjakkspiller 
Lahlum har vært aktiv innen norsk sjakk siden begynnelsen av 1990-årene, med flere tillitsverv på lokalt, regionalt og nasjonalt nivå. Han har trent flere unge spillere som i dag ligger i toppsjiktet i Norge, blant andre stormestrene Kjetil A. Lie og Leif Erlend Johannessen. Som spiller er han pr. november 2013 rangert som nr. 178 i Norge. Hans beste individuelle resultater er en 10.-plass fra NM i 2001 og en 2.-plass fra Det åpne NM 1998.

I sjakkmiljøet er han primært kjent som arrangør av flere internasjonale turneringer og som sjakkdommer. De senere årene har han vært pådriver for Oslo Chess International på Ullevål. Før det arrangerte han fram til april 2008 flere turneringer i Gausdal for å ivareta arven etter Arnold J. Eikrem som arrangerte sjakkturneringer på Gausdal på 70-, 80- og 90-tallet.

Han er tildelt titlene International Arbiter og International Organiser av verdenssjakkforbundet FIDE. I 2002 ble Lahlum tildelt gullmerket i Ungdommens Sjakkforbund, og i 2008 mottok han Norges Sjakkforbunds hederstegn i gull.

Han har også vært sjakkjournalist, blant annet med et intervju med Magnus CarlsenFra da Carlsen var 13 år: og da han var 11 år:, som sjakkspaltist i Oppland Arbeiderblad fra 1989 til 1994 og som bidragsyter og i 2006 redaktør for Norsk Sjakkblad. Under VM i sjakk mellom Viswanathan Anand og Magnus Carlsen var han fast kommentator i VGs direktesendinger. Han har senere vært gjest i NRKs sjakksendinger under Sjakk-OL og dessuten sjakkommentator i TV 2 Sportskanalen.

Etter at Magnus Carlsen ble verdensmester i 2014, lagde Donald Duck en spesialepisode med Carlsen og Lahlum, der Lahlum ble kalt «Fjas Olav Blahblahlum».http://www.tv2.no/a/6204701

 Politisk aktiv 
Lahlum har vært politisk aktiv i SV i flere år, fra februar 2010 fylkesleder i Oppland SV, landsstyremedlem og medlem i Prinsipprogramkomiteen. I februar 2007 ble han nominert på femteplass i Oppland SVs liste til fylkestingsvalget og i november 2012 ble han nominert som Oppland SVs tredje kandidat til stortingsvalget 2013. Lahlum har vært Burma-koordinator for Amnesty International siden 2000.Situasjonen i Burma er også noe han har skrevet om: "Burma og burmesere i fortid, nåtid og fremtid" – i Kent Hirsch (red.) Voksenlærerrollen i en skole i endring. Relasjoner, maktforhold og etiske utfordringer. Utgitt av Senter for voksenopplæring 2007

I september 2016 meddelte Lahlum til Oppland SVs nomimasjonskomite at han ville stille på førsteplass på Oppland SVs liste til stortingsvalget 2017. Verken i 2017 eller 2021 fikk SV inn representanter fra Oppland, men i 2025 fikk de et utjevningsmandat, og Lahlum ble første vararepresentant.

 Verdensrekord for lengste intervju 
I mai 2013 satte Hans Olav Lahlum verdensrekord som intervjuobjekt i verdens lengste intervju. Lahlum ble intervjuet av Mads A. Andersen fra VGTV, på en scene i VG-passasjen i Akersgata 55. Målet var å ha et 30 timer langt intervju, selv om litt over 26 timer ville vært tilstrekkelig for å slå den forrige rekorden. Målet ble nådd, og intervjuet varte fra 22. mai kl. 11 til 23. mai kl. 17. Intervjuet varte i nøyaktig 30 timer, 1 minutt og 44 sekunder. I løpet av intervjuet snakket Lahlum primært om europeisk og amerikansk politikk, sjakk, Lahlums forfatterskap og mer personlige emner ble også diskutert.Dette sier ekspertene om rekordintervjuet, VG.Hele intervjuet på VGTV. Rekorden er siden blitt slått.Her får de beviset

 Familie  
Han er grandnevø til dobbeltagenten og motstandskvinnen Dagmar Lahlum.

 Bibliografi 
 Sakprosa 
 Viktige personskifter i DNA 1945–75: Fra Gerhardsens lukkede oligarki til Brattelis åpne organisasjonsdemokrati? (2002), Hovedfagsoppgave fra Universitetet i Oslo 
 Oscar Torp – en politisk biografi (2007), ISBN 978-82-02-28337-7
 Presidentene. Fra George Washington til George W. Bush (2008), ISBN 978-82-02-27727-7
 Slik jeg ser det nå (2008), ISBN 978-82-02-28755-9
 Presidentene. Fra George Washington til Barack Obama (oppdatert pocketbokversjon, 2009), ISBN 978-82-02-39559-9
 Haakon Lie. Historien, mytene og mennesket (2009), ISBN 978-82-02-27726-0
 Noen av oss har snakket sammen. Personskifter i Arbeiderpartiet under Gerhardsen og Bratteli (2010), ISBN 978-82-02-33771-1
 Et kvart liv: Håvard Vederhus 1989–2011 (2013), ISBN 978-82-02-41120-6
 Britiske statsministre 1900-2015. Fra Lord Salisbury til David Cameron, Cappelen Damm (2015)
 Sjakkgeniene : Historien om verdensmesterne, med Atle Grønn, Cappelen Damm (2018)
 Reiulf Steen : historien, triumfene og tragediene, Cappelen Damm (2019)
 Trump, Biden og slaget om USA, Cappelen Damm (2020), ISBN 978-82-02-67737-4
 Hva skjedde – og hva skjer? : Thorbjørn Berntsen i samtale med Hans Olav Lahlum, Cappelen Damm (2023)
 Noen av oss har snakket sammen ... : personskifter i Arbeiderpartiet 1945–1975, Cappelen Damm (2024)
 Kamala Harris mot Donald Trump, Cappelen Damm (2024)

 Skjønnlitteratur 
 Menneskefluene (2010), kriminalroman, Cappelen Damm ISBN 978-82-02-33653-0
 Satellittmenneskene (2011), kriminalroman, Cappelen Damm ISBN 978-82-02-36589-9
 Katalysatormordet (2012), kriminalroman, Cappelen Damm ISBN 978-82-02-37967-4
 Lahlums utvalgte : noveller fra krimlitteraturens pionerer (redaktør) (2012), Cappelen Damm ISBN 978-82-02-38311-4
 De fem fyrstikkene (2012), kriminalnoveller, Cappelen Damm ISBN 978-82-02-39457-8
 Kameleonmenneskene (2013), kriminalroman, Cappelen Damm ISBN 978-82-02-42316-2
 Huset ved havet (2013), spenningsroman for ungdom, Cappelen Damm ISBN 978-82-02-42318-6
 Maurtuemordene (2014), kriminalroman, Cappelen Damm ISBN 978-82-02-45093-9
 Haimennesket (2015), kriminalroman, Cappelen Damm ISBN 978-82-02-49149-9
 Sporvekslingsmordet (2016), kriminalroman, Cappelen Damm ISBN 978-82-02-52210-0
 De fems tegn (2017), kriminalroman, Cappelen Damm ISBN 978-82-02-55554-2
 Isbjørngåten (2018), kriminalroman, Cappelen Damm ISBN 978-82-02-59555-5
 Avklaringene (2019), kriminalroman, Cappelen Damm ISBN 978-82-02-63995-2
 Svanemordet (2020), kriminalroman, Cappelen Damm ISBN 978-82-02-67491-5
 Oppdraget (2020), spenningsroman, Cappelen Damm ISBN 978-82-02-68439-6
 Sneen var ren (2021), kriminalroman, Cappelen Damm ISBN 978-82-02-72275-3
 Søskenmysteriene (2022), kriminalroman, Cappelen Damm ISBN 978-82-02-76284-1
 Terningmorderen (2023), kriminalroman, Cappelen Damm ISBN 978-82-02-80541-8
 Tåkemordet (2024), kriminalroman, Cappelen Damm ISBN 978-82-02-84659-6
 Gjøkungegåten (2025), kriminalroman, Cappelen Damm ISBN 978-82-02-89437-5

 Referanser 

 Eksterne lenker 


  Hans Olav Lahlum på Forfatterkatalogen på Forfattersentrums nettsider

Kategori:Norske historikere
Kategori:Norske krimforfattere
Kategori:Norske biografer
Kategori:SV-politikere i Oppland
Kategori:Sjakkdommere
Kategori:Norske sjakkspillere
Kategori:Personer fra Rana kommune
Kategori:Personer fra Rødøy kommune
Kategori:Norske journalister
Kategori:Vararepresentanter til Stortinget